….bed-men n'en devoé mui, guet é ol dud abil, nitra aquerh de ziskein d'er gueih verhig dihouièg-men péhani e hanaùé mad hé Doué, n'en devoé mui ehué nitra aquerh de rein d'er gueih peurézig-men péhani e gâré quement hé Doué. Hé ol leuiné ér parqueu e oé bout hé hunan inou. Jamæs ne oé bet guélet é clasq compagnoneah er vugulion youanq aral ; ou hoarieu n'hi zennent que devat-hai ; ou hoarhereaheu diavis ne barrent quet doh-t'hi a zevis attaù doh Doué. Mar conzé, ur  benag én amzér, doh merhédigeu aral ag hé oaid, é oé dalhmad aveit ou douguein guet doustér d'où devout int-memb chonge a Zoué, en er groé perpet.